b'\n_START_ARTICLE_\nSinajski kodeks\n_START_PARAGRAPH_\nSinajski kodeks (latinsko Codex Sinaiticus; oznaka S) je eden najstarej\xc5\xa1ih in najpomembnej\xc5\xa1ih ohranjenih svetopisemskih kodeksov, ki je bil odkrit v samostanu sv. Katarine na Sinaju, po \xc4\x8demer je bil kodeks tudi poimenovan._NEWLINE_Kodeks je bil napisan nekje med leti 330 in 350 v gr\xc5\xa1\xc4\x8dini in v uncialni pisavi. Kodeks zajema skoraj celotno Staro zavezo, celotno Novo zavezo in nekaj apokrifnih besedil. Trenutno ga hrani British Museum v Londonu.'